نجم آفندی

نجم آفندی اردو کے نامور مرثیہ گو شاعر تھے۔ وہ اردو شاعری کے جدید اصناف شاعری میں نئے تجربوں کے لیے بھی شہرت رکھتے تھے۔

 نام اور خاندان 
نجم آفندی کا اصل نام میرزا تجمل حسین تھا۔ وہ 1893ء میں آگرہ کے ایک گھرانے میں پیدا ہوئے تھےص 418، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ ان کے والد مرزا عاشق حسین بزم آفندی، دادا مرزا عباس علی ملیح، پردادا مرزا نجف علی بلیغ اور پردادا کے بھائی مرزا جعفر علی فصیح، سب شاعر تھے۔ مرزا جعفر علی فصیح کو حاجیوں کی خدمت کرنے پر سلطنت عثمانیہ کی جانب سے آفندی کا خطاب ملا اور یہی اس خاندان کے ناموں کا حصہ بن گیا تھا۔http://www.pakistanconnections.com/history/index/2013-12-21/180%7B%7Bمردہ ربط|date=January 2021 |bot=InternetArchiveBot}}

 کلام کی قدر دانی 
خاندانی احوال کے زیر اثر نجم کم عمری سے شاعری کرنے لگے۔ انھوں نے اپنی مشہور نظم در یتیم لکھنؤ میں سنائی تھی۔ اس نظم پر بولی لگائی گئی تھی اور سب سے زیادہ بولی لگانے والے راجا راولپنڈی نے اسے 5,600 روپیوں میں خریدا تھا (جو 1910ء میں ایک چونکانے والی قیمت تھی)۔ رقم کی وصولی کے بعد نجم نے اسے یتیم خانے کے حوالے کر دیا تھا۔The World of Urdu Poetry, Literature & News | Ghazals, Nazms in Urdu, Hindi (Devanagari) and Roman scripts apart from news about Urdu literary world, Urdu Shaa'eri ka Haseen I...

 نئے اور ابھرتے ہوئے اصناف سخن کے تجربے 
ترقی پسند تحریک کے وجود میں آنے سے پہلے ہی نجم "کسان"، "مزدور کی آواز"، "ہماری عید" جیسے موضوعات کو اپنے شاعرانہ کلام کا حصہ بنا چکے تھے۔

 مرثیہ نگاری کے لیے خود کو وقف کرنا 
نجم اپنی زندگی کے بعد کے ایام میں خالصتًا مذہبی شاعری اور مرثیہ نگاری کے لیے خود کو وقف کر دیا تھا۔

 مجموعہ کلام 
نجم نے کئی مرثیے، نوحے، قصائد اور رباعیات لکھے تھے، جنہیں بعد میں کلیات کائنات نجم کے نام سے دو جلدوں میں شائع کیا گیا تھا۔
 نمونہ کلام 
شاعر ہوں جن کا نجم وہ ہیں وجہ کائنات
ممکن ہے تا ابد میرا نام و نشان رہے۔

 ہجرت اور انتقال 
اپریل 1971ء میں نجم آفندی بھارت سے ہجرت کرکے پاکستان آ گئے۔ وہ کراچی میں بس گئے۔ تاہم 21 دسمبر 1975ء کو کراچی ہی میں ان کا انتقال ہو گیا۔ وہ سخی حسن کے قبرستان میں سپرد خاک ہوئے۔

 حوالہ جات 

زمرہ:1893ء کی پیدائشیں
زمرہ:19 ستمبر کی پیدائشیں
زمرہ:1975ء کی وفیات
زمرہ:21 دسمبر کی وفیات
زمرہ:آگرہ کی شخصیات
زمرہ:اتر پردیش کے شعرا
زمرہ:اردو شعرا
زمرہ:اردو مرثیہ نگار
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی مرد شعرا
زمرہ:بھارتی مسلم شخصیات
زمرہ:پاکستانی اردو شعرا
زمرہ:پاکستانی مسلم شخصیات
زمرہ:حیدرآباد، بھارت کی شخصیات
زمرہ:مہاجر شخصیات
زمرہ:بھارتی اردو شعرا
زمرہ:بیسویں صدی کے ہندوستانی مسلمان